અધિક કલેકટર ઝાલાને આવેદનપત્ર પાઠવી જણાવ્યુ હતુ કે, જિલ્લાના ખેડૂતોને ઝડપથી પાક વિમાની રકમ ચૂકવવામાં આવે, ખેડૂતોને દિવસે ૧ર કલાક વીજ પુરવઠો આપવો, ઓજાર, ખાતર બિયારણ, ટ્રેકટર, વીજળી બીલ વિગેરે ઉપર ટેકસ નાબુદ કરવો, જિલ્લાને અસરગ્રસ્ત જાહેર કરવો, તાત્કાલીક ભાવાંતર યોજના લાગુ કરવી, ખાતર, બિયાર, દવાના ભાવ નિયંત્રણમાં લાવવા, ધ્રાંગધ્રાના દુદાપુર અને ધ્રુમઠના પ૦ ખેડૂતો ઉપર થોપેલા કેસ પાછા ખેંચવા, ચૂડા તાલુકામાં કેનાલ ઉપર મશીનોની તોડફોડ થઈ છે તે બાબતે અધિકારી ઉપર પગલા લેવા, જિલ્લાના રામપરા, રાવળીયાવદર, સરા, સડલા, લીયા, કળમાદ, ટીકર સહિત અંદાજે બે ડઝન ગામોના તળાવો નર્મદાના પાણીથી ભરવા સહિતની બાબતે કિસાન એકતા સમિતી દ્વારા રજૂઆત કરીને ઘટતુ કરવાની માંગ ઉઠાવી હતી.